PMIndiaData/PMIndiaSum huggingface dataset:
మణిపుర్ నీటి సరఫరా పరియోజన కు 2020 వ సంవత్సరం జూలై 23వ తేదీ న శంకుస్థాపన చేయనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ మణిపుర్ నీటి సరఫరా పరియోజన కు 2020 వ సంవత్సరం జూలై 23వ తేదీ న వీడియో కాన్ఫరెన్స్ మాధ్యమం ద్వారా శంకుస్థాపన చేయనున్నారు. మణిపుర్ గవర్నరు, ముఖ్యమంత్రి మరియు ఆయన మంత్రివర్గ సహచరులు, ఎంపీ లు, ఇంకా ఎమ్మెల్యే లు ఇమ్ఫాల్ నుండి ఈ కార్యక్రమం లో పాలుపంచుకొనే అవకాశం ఉంది. 2024 వ సంవత్సరానికల్లా దేశం లోని ప్రతి గ్రామీణ కుటుంబానికి నాణ్యమైన, సురక్షితమైన త్రాగునీటి ని తగినంత గా సమకూర్చడం కోసం ‘‘ఇంటింటికీ జలం’’ అనే ఆదర్శవాక్యం తో జల్ జీవన్ మిశన్ ను భారత ప్రభుత్వం మొదలుపెట్టింది. ఈ కార్యక్రమం లో భాగం గా జల వనరుల స్థాయి ని పరిరక్షించే చర్యల ను కూడా అనివార్యం గా అమలుపరచడం జరుగుతుంది. ఆ చర్యల లో వాన నీటి సంచయం, జల సంరక్షణ, గ్రే వాటర్ మేనిజ్ మెంట్ ద్వారా రీచార్జి మరియు పునర్ వినియోగం వంటి చర్య లు భాగం గా ఉండబోతున్నాయి. జల్ జీవన్ మిశన్ అనేది జలం పట్ల సాముదాయిక దృష్టికోణం మీద ఆధారపడుతుంది. దీని లో సమాచారాన్ని విస్తృతం గా అందించడం, విద్య ఇంకా కమ్యూనికేశన్ అనేవి కీలకమైన అంశాలు గా ఉన్నాయి. ఇది జలం కోసం జన ఆందోళన తరహా వాతావరణాన్ని ఏర్పాటు చేయడం ద్వారా దీని ని ప్రతి ఒక్కరి ప్రాథమ్యం గా మార్చదలుస్తున్నది. భారతదేశం లో రమారమి 19 కోట్ల కుటుంబాలు ఉన్నాయి. వాటి లో 24 శాతం కుటుంబాల వద్దే తాజానీటి గృహ‌ కొళాయి కనెక్శన్ (ఎఫ్ హెచ్ టిసి)లు ఉన్నాయి. స్థానిక సముదాయాలు, పంచాయతీ రాజ్ సంస్థ లు, రాష్ట్ర ప్రభుత్వాలు సహా అన్ని భాగస్వామ్య పక్షాల సహభాగిత్వం ద్వారా 14, 33, 21,049 పరివారాల కు ఎఫ్ హెచ్ టిసిల ను అందించాలన్నది ఈ మిశన్ యొక్క ధ్యేయం గా ఉన్నది. భారత ప్రభుత్వం 1, 42,749 కుటుంబాలు నివసిస్తున్న 1,185 బస్తీల కు ఎఫ్ హెచ్ టిసిల ను అందించడం కోసం మణిపుర్ కు జల్ జీవన్ మిశన్ లో భాగం గా నిధుల ను సమకూర్చింది. డిపార్ట్ మెంట్ ఫార్ డివెలప్ మెంట్ ఆఫ్ నార్థ్ ఈస్టర్న్ రీజియన్ నుండి స్వీకరించే నిధులు సహా అదనపు వనరుల ద్వారా సైతం నిధుల ను పుచ్చుకొని మిగతా కుటుంబాల కు కూడా కు ఎఫ్ హెచ్ టిసిల ను ఇవ్వాలని మణిపుర్ ప్రభుత్వం ప్రణాళిక ను సిద్ధం చేసింది. మణిపుర్ లోని గ్రేటర్ ఇమ్ఫాల్ ప్లానింగ్ ఏరియా, 25 పట్టణాలు మరియు 1,731 గ్రామీణ బస్తీల లోని మిగతా కుటుంబాల కు ఎఫ్ హెచ్ టిసి ల ను అందుబాటు లోకి తీసుకు వచ్చేటట్టు వెలుపలి నుండి నిధులు అందే ప్రాజెక్టు గా మణిపుర్ జల సరఫరా పరియోజన ను రూప రచన చేయడం జరిగింది. ఈ విధం గా ఈ పరియోజన మణిపుర్ లోని 16 జిల్లాల యొక్క 2,80,756 కుటుంబాల కు పూచీపడుతుందన్నమాట. 2024వ సంవత్సరానికల్లా ‘ప్రతి ఇంటి కి నీరు’ లక్ష్యాన్ని సాధించడం కోసం రాష్ట్ర ప్రభుత్వం చేస్తున్న ప్రయత్నాల లో మణిపుర్ నీటి సరఫరా పరియోజన ఒక ముఖ్యమైన భాగం గా ఉన్నది. న్యూ డివెలప్ మెంట్ బ్యాంక్ అందిస్తున్నటువంటి రుణాంశం సహా ఈ పరియోజన తాలూకు వ్యయం సుమారు 3,054.58 కోట్ల రూపాయలు గా ఉంది.
దర్భంగా విమానాశ్రయం, బీహార్ పురోగతికి ముఖ్యమైన కనెక్టివిటీని పెంచుతున్నందుకు ఆనందాన్ని వ్యక్తం చేసిన – ప్రధానమంత్రి

కనెక్టివిటీని పెంచడంతో పాటు బీహార్ పురోగతికి దర్భంగా విమానాశ్రయం ముఖ్య పాత్ర పోషిస్తున్నందుకు ప్రధాన మంత్రి శ్రీ నరేంద్ర మోదీ, సంతోషం వ్యక్తం చేశారు. ఒక వినియోగదారుడు చేసిన ట్వీట్ కు ప్రతిస్పందనగా ప్రధానమంత్రి ట్వీట్‌ చేస్తూ, "ఈ విషయం తెలుసుకోవడం సంతోషంగా ఉంది! విమానయాన రంగానికి సంబంధించినంతవరకు కనెక్టివిటీతో పాటు సౌకర్యాన్ని పెంచే దిశగా మేము కృషి చేస్తున్నాము. దర్భంగా విమానాశ్రయం విషయానికొస్తే, ఇది బీహార్ పురోగతికి ముఖ్యమైన సహాయకారిగా మారుతోంది. " అని పేర్కొన్నారు.
లద్దాఖ్ లో జరిగిన బస్సు దుర్ఘటన లోభారతీయ సైన్య సిబ్బంది మృతి పట్ల సంతాపాన్ని వ్యక్తం చేసిన ప్రధాన మంత్రి

లద్దాఖ్ లో జరిగిన ఓ బస్సు దుర్ఘటన లో భారతీయ సైన్యం యొక్క సిబ్బంది చనిపోయినందుకు ప్రధాన మంత్రి శ్రీ నరేంద్ర మోదీ ప్రగాఢ దు:ఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘లద్దాఖ్ లో జరిగిన బస్సు దుర్ఘటన కు దు:ఖించాను. ఆ దుర్ఘటన లో, మనం మన సాహసికులైన సైన్య సిబ్బంది ని పోగొట్టుకొంన్నాం. ప్రియతముల ను కోల్పోయిన కుటుంబాల కు కలిగిన శోకం లో నేను సైతం పాలుపంచుకొంటున్నాను. ఈ ప్రమాదం లో గాయపడ్డ వారు అతి త్వరలో కోలుకోవాలి అని నేను ఆశ పడుతున్నాను. బాధితుల కు సాధ్యమైన అన్ని విధాలుగాను సాయాన్ని అందించడం జరుగుతున్నది.’’ అని పేర్కొన్నారు.
శిక్షపడ్డ ఖైదీల తరలింపుపై యూరప్ మండలి ఒప్పందానికి భారతదేశ అంగీకారం

ఈ విషయంలో ప్రధాని శ్రీ నరేంద్ర మోదీ అధ్యక్షతన జరిగిన కేంద్ర కేబినెట్ ఆమోదం తెలిపిన అంశాలు ఇలా ఉన్నాయి.. 1. శిక్షపడ్డ ఖైదీల తరలింపుపైన యూరప్ మండలి ఒప్పందానికి ఆమోదం తెలిపామనే విషయాన్నిఅధికారిక ఉత్తరం ద్వారా తెలియజేస్తూ ఈ ఒప్పందంలో ఇండియా భాగస్వామ్యంకోసం యూరప్ మండలిని అభ్యర్థించాలి. 2. ఒప్పందంలో ఇండియా కూడా భాగస్వామిగా మారిందనే అధికారిక ఆహ్వానం యూరప్ మండలినుంచి అందగానే ఒప్పందం ప్రకారం శిక్షపడ్డ ఖైదీల తరలింపుకు అంగీకరించాలి. శిక్షపడ్డ ఖైదీల తరలింపుపై యూరప్ మండలి ఒప్పందాన్ని అంగీకరించడంవలన భారతదేశానికి పలు ప్రయోజనాలుంటాయి. ఈ ఒప్పందంలో 64 దేశాలు భాగస్వాములుగా ఉన్నాయి. ఈ ఒప్పందానికి భారతదేశ అంగీకారంవల్లన ఈ దేశాలన్నిటితో ద్వైపాక్షిక ఏర్పాట్లు చేసుకోవచ్చు. ఈ ఒప్పందంలో భాగస్వాములం కావడంవల్ల యూరప్ మండలిలోని దేశాల్లో శిక్షపడ్డ భారతీయ ఖైదీలను మన దేశానికి తరలిస్తారు. దాంతో వారు తమ మిగిలిన శిక్షా కాలాన్ని ఇండియాలో పూర్తి చేస్తారు. వీలున్నప్పుడల్లా వారిని వారి కుటుంబసభ్యులు పరామర్శించవచ్చు. ఇదే నియమం మనదేశంలో శిక్షపడ్డ యూరప్ మండలి దేశాల ఖైదీలకు వర్తిస్తుంది. ఇలాంటి అప్పగింత ఏర్పాటువల్ల శిక్షపడ్డ ఖైదీలకు వారి శిక్షాకాలం పూర్తయిన తర్వాత పునరావాస ఏర్పాటు సులువుగా ఉంటుంది. నేపథ్యం శిక్షపడ్డ ఖైదీల తరలింపుపైన యూరప్ మండలి ఒప్పందం 1983 ఏప్రిల్ 12న కుదిరింది. 1985 జులై 1నుంచి అమలులోకి వచ్చింది. అప్పటినుంచి ఇంతవరకూ 64 దేశాలు ఈ ఒప్పందానికి ఆమోదం తెలిపాయి. భారతదేశంలో శిక్షపడ్డ విదేశీ ఖైదీలను వారి వారి దేశాలకు తరలించి మిగిలిన శిక్షాకాలాన్ని వారు వారి దేశాల్లో పూర్తి చేయడానికి వీలుగా 2004కు ముందు భారతీయ శిక్షా స్మృతిలోగానీ ఇంకా ఇతర చట్టాల్లోగానీ ఎలాంటి వెసులుబాటు లేదు. అలాగే ఇతర దేశాల్లో శిక్షపడ్డ భారతీయ ఖైదీలను మన దేశానికి తరలించి వారి మిగతా శిక్షాకాలాన్ని దేశంలోనే పూర్తి చేయించే అవకాశముండేది కాదు. మానవతా దృష్టితో ఆలోచించి శిక్షపడ్డ విదేశీ ఖైదీలను వారి వారి దేశాలకు తరలించాలని అలాగే శిక్షపడ్డ భారతీయ ఖైదీలను భారతదేశానికి రప్పించి ఇక్కడే వారి మిగిలిన శిక్షా కాలన్ని పూర్త చేయించి ఆయా ఖైదీల పునారావాస ఏర్పాట్లు సులువుగా ఉండేలా చేయాలని మన దేశం భావించింది. ఈ ఉద్దేశ్యంతో రిపాట్రియేషన్ ఆఫ్ ప్రిజనర్స్ యాక్ట్-2003ను (ఖైదీల అప్పగింత చట్టం-2003) అమలులోకి తెచ్చాం. ఈ చట్టంలోని లక్ష్యాలను సాధించాలంటే ఈ విషయంలో పరస్పర ప్రాధాన్యతలు కలిగిన దేశాలతో ఒప్పందం తప్పనిసరి. ఈ విషయంలో ఇంతవరకు 27 దేశాలతో ద్వైపాక్షిక ఒప్పందాలపైన మన దేశం సంతకాలు చేసింది. ఇంటర్ అమెరికన్ కన్వెన్షన్ ఆన్ సర్వింగ్ క్రిమినల్ సెంటెన్సెస్ అబ్రోడ్ (ఐఏసి) అనే ఒప్పందానికి కూడా మనదేశం అంగీకారం తెలిపింది. ఆర్గనైజేషన్ ఆఫ్ అమెరికన్ స్టేట్స్లో(ఓఏఎస్) సభ్యత్వంగల దేశాలు ఐఏసి ఒప్పందంలో సంతకం చేశాయి. అయితే ఈ ఒప్పదానికి ఓఏఎస్లో సభ్యత్వంలేని దేశాలు కూడా ఆమోదం తెలపవచ్చు. ప్రస్తుతం 36 దేశాలతో ఈ విషయంలో మనం ఒప్పందంలో ఉన్నాం. ( ద్వైపాక్షి అంగీకారంద్వారా 20 దేశాలతోనూ, 16 దేశాలతో ఇంటర్ అమెరికన్ కన్వెన్షన్ ఆన్ సర్వింగ్ క్రిమినల్ సెంటెన్సెస్ అబ్రోడ్ ద్వారా) ఈ ఒప్పందాలతో శిక్షపడ్డ ఖైదీల తరలింపు సులువుగా జరుగుతుంది. ఈ దేశాల వివరాలు ఇలా ఉన్నాయి. బ్రిటన్, మారిషస్, ఫ్రాన్స్, బల్గేరియా, ఈజిప్ట్, దక్షిణ కొరియా, సౌదీ అరేబియా, బంగ్లాదేశ్, శ్రీ లంక, కంబోడియా, ఇజ్రాయిల్, యునైటెడ్ అరబ్ ఎమిరేట్స్, ఇరాన్, ఇటలీ, మాల్దీవులు, టర్కీ, థాయ్ లాండ్, రష్యా, కువైట్, హాంగ్ కాంగ్, అర్జెంటీనా, బెలిజె, కెనడా, చెక్ రిపబ్లిక్, చిలీ, కోస్టారికా, ఈక్వడార్, ఎల్ సాల్వడార్, గాటెమాలా, మెక్సికో, నికరాగువా, పనామా, పరాగ్వే, అమెరికా సంయుక్త రాష్ట్రాలు, ఉరుగ్వే, వెనిజులా.
ఎమ్ఎస్ఎమ్ఇ రంగానికి స‌హాయాన్ని అందిస్తూ, ఈ రంగాన్ని ముందుకు తీసుకుపోయేందుకు ఒక ప్ర‌చార కార్య‌క్ర‌మాన్ని 2018వ సంవ‌త్స‌రం న‌వంబ‌ర్ 2వ తేదీ న ప్రారంభించ‌నున్న ప్ర‌ధాన మంత్రి

సూక్ష్మ, ల‌ఘు, ఇంకా మ‌ధ్య‌త‌ర‌హా సంస్థ‌ ల (ఎమ్ఎస్ఎమ్ఇ స్‌)కు స‌హాయాన్ని అందిస్తూ, ఈ రంగాన్ని ముందుకు తీసుకు పోయేందుకు లక్షించిన కేంద్ర ప్ర‌భుత్వ కార్య‌క్ర‌మాన్ని 2018వ సంవ‌త్స‌రం న‌వంబ‌ర్ 2వ తేదీ న న్యూ ఢిల్లీ లోని విజ్ఞాన్ భ‌వ‌న్ లో ప్ర‌ధాన మంత్రి శ్రీ న‌రేంద్ర మోదీ ప్రారంభించ‌నున్నారు. ఢిల్లీ తో పాటు దేశ‌ వ్యాప్తం గా 100 ప్ర‌దేశాల్లో ఇదే కోవ లో ప్రారంభ కార్య‌క్ర‌మాలు జ‌రుగ‌నున్నాయి. కేంద్ర మంత్రులు మ‌రియు రాష్ట్ర ప్ర‌భుత్వాల కు చెందిన మంత్రులు ఈ కార్య‌క్ర‌మాల్లో పాలుపంచుకోనున్నారు. ఈ ప్ర‌దేశాల‌న్నింటినీ ఢిల్లీ లో నిర్వ‌హించే ప్ర‌ధాన కార్య‌క్ర‌మానికి జోడించ‌డం జ‌రుగుతుంది. ఢిల్లీ లో జ‌రిగే ప్ర‌ధాన కార్య‌క్ర‌మం లో ప్ర‌ధాన మంత్రి ప్ర‌త్యేక ప్ర‌సంగం చేయ‌నున్నారు. ఎమ్ఎస్ఎమ్ఇ రంగానికి కీల‌క ప్రాముఖ్యం గ‌ల అనేక అంశాల‌ను గురించి ఆయ‌న ప్ర‌స్తావించే అవకాశం ఉంది. ఇటీవ‌ల కొన్ని సంవత్సరాలు గా ఎమ్ఎస్ఎమ్ఇ రంగానికి కేంద్ర ప్ర‌భుత్వం పెద్ద పీట వేసింది. యావ‌త్తు దేశం లో రాగ‌ల 100 రోజుల పాటు కొన‌సాగే ఈ స‌హాయ మ‌రియు ప్ర‌చార కార్య‌క్ర‌మం ఎమ్ఎస్ఎమ్ఇ రంగం లో జ‌రుగుతున్న కృషి కి ఇతోధికమైన తోడ్పాటు ను అందించగలని భావిస్తున్నారు. ఉద్య‌మ త‌ర‌హా లో అమ‌లు చేసే ఈ కార్య‌క్ర‌మం యొక్క పురోగ‌తి ని కేంద్ర ప్ర‌భుత్వం లోని, ఇంకా రాష్ట్ర ప్ర‌భుత్వాల లోని సీనియ‌ర్ అధికారులు క్ర‌మం త‌ప్ప‌క ప‌ర్య‌వేక్షిస్తారు. ఈ కార్య‌క్ర‌మం లో పాలుపంచుకొనే వారిలో ఆర్థిక మ‌రియు కార్పొరేట్ వ్య‌వ‌హారాల శాఖ కేంద్ర మంత్రి శ్రీ అరుణ్ జైట్లీ, ఎమ్ఎస్ఎమ్ఇ శాఖ స‌హాయ మంత్రి (స్వ‌తంత్ర బాధ్యత) శ్రీ గిరిరాజ్ సింహ్ లు ఉంటారు.
కాశీ తమిళ్ సంఘం కార్యక్రమం పట్ల ఆసక్తి ప్రకటించిన ప్రధానమంత్రి

కాశీ తమిళ సంఘం కార్యక్రమం పట్ల ప్రధానమంత్రి ఆసక్తి ప్రకటించారు. ఈ కార్యక్రమం భారతదేశపు ఉత్తరాది, దక్షిణాది ప్రాంతాలమధ్య కాలాతీత అనుబంధాన్ని అద్భుతంగా ఆవిష్కరిస్తుందని ప్రధానమంత్రి పేర్కొన్నారు. ఏక్ భారత్ ,శ్రేష్ఠ్ భారత్ స్ఫూర్తికి ఇది నిదర్శనమని ఆయన పేర్కొన్నారు. తమిళ భాష, సంస్కృతుల గొప్పదనానికి జరుపుకుంటున్న ఉత్సవంగా దీనిని ఆయన అభివర్ణించారు. కేంద్ర మంత్రి ఎల్ మురుగన్ ట్వీట్ను షేర్ చేస్తూ ప్రధానమంత్రి, కాశీ తమిళ సంగం ఒక కార్యక్రమం. ఈ కార్యక్రమం పట్ల నాకు ఎంతో ఆసక్తి.ఇది ఏక్ భారత్ శ్రేష్ఠ్ భారత్ స్థూర్తని,,తమిళ భాష, సంస్కృతుల గొప్పదనాన్ని ఉత్సవంలా జరుపుకోవడం ”అని ఆయన పేర్కొన్నారు.
భారతదేశం, పాపువా న్యూ గినీ ల మధ్య ఆరోగ్యం, వైద్య శాస్త్ర రంగంలో సహకారం కోసం  ఎమ్ ఒ యు కు మంత్రిమండలి ఆమోదం

భారతదేశం, పాపువా న్యూ గినీ ల మధ్య ఆరోగ్య సంరక్షణ, ఇంకా వైద్య శాస్త్ర రంగంలో సహకారం కోసం ఒక అవగాహనపూర్వక ఒప్పందం (ఎమ్ ఒ యు) కుదుర్చుకొనే ప్రతిపాదనకు కేంద్ర మంత్రిమండలి ఆమోదముద్ర వేసింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఈ ద్వైపాక్షిక ఎమ్ ఒ యు సంయుక్త కార్యక్రమాల ద్వారా భారతదేశానికి చెందిన ఆరోగ్యం, కుటుంబ సంక్షేమ మంత్రిత్వ శాఖకు, పాపువా న్యూ గినీ కు చెందిన ఆరోగ్యం మరియు హెచ్ ఐ వి/ ఎ ఐ డి ఎస్ మంత్రిత్వ శాఖకు మధ్య ఆరోగ్య రంగంలో సహకారం పెంపొందేందుకు తోడ్పడనున్నది. అలాగే ఇది భారతదేశం, పాపువా న్యూ గినీ ల మధ్య ద్వైపాక్షిక సంబంధాలను కూడా బలోపేతం చేయనున్నది.
విశిష్ట‌ పార్ల‌మెంటేరియ‌న్ పురస్కారాల వేడుక‌ కు హాజ‌రైన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ న్యూ ఢిల్లీ లో ఇండియ‌న్ పార్ల‌మెంట‌రీ గ్రూపు ఈ రోజు నిర్వ‌హించిన విశిష్ట పార్ల‌మెంటేరియ‌న్ పుర‌స్కారాల వేడుక‌ కు హాజ‌ర‌య్యారు. గౌర‌వ‌నీయులైన భార‌త‌ రాష్ట్రప‌తి శ్రీ రామ్‌ నాథ్ కోవింద్‌ విశిష్ట పార్ల‌మెంటేరియ‌న్ పుర‌స్కారాల‌ను పార్ల‌మెంటు సెంట్ర‌ల్ హాలు లో ప్ర‌దానం చేశారు. ఉప రాష్ట్రప‌తి శ్రీ ఎం. వెంక‌య్య నాయుడు, లోక్ స‌భ స్పీక‌ర్ శ్రీ‌మ‌తి సుమిత్ర మ‌హాజ‌న్ లు కూడా ఈ కార్య‌క్ర‌మం లో పాలుపంచుకొన్నారు. పుర‌స్కార విజేత‌ల‌కు ప్ర‌దాన మంత్రి అభినంద‌న‌లు తెలియ‌జేస్తూ, దేశానికి మ‌రియు పార్ల‌మెంటు కు వారు అందించిన తోడ్పాటు సదా స్మర‌ణీయ‌మ‌ని పేర్కొన్నారు. ఈ విశిష్ట పార్ల‌మెంటేరియ‌న్ ల‌తో క‌ల‌సి ప‌ని చేయడం, వారి వ‌ద్ద నుంచి నేర్చుకోవడం ఒక గౌర‌వం అని ఆయ‌న అన్నారు. 125 కోట్ల మంది భార‌తీయుల స్వ‌ప్నాల‌కు పార్ల‌మెంటు ప్రాతినిధ్యం వ‌హిస్తోంద‌ని, అది వారి యొక్క వాణి అని ప్ర‌ధాన మంత్రి చెప్పారు. పార్ల‌మెంటు లో ఆడిన ప్రతి మాట‌కు కూడా ఎంతో విలువ ఉంటుంద‌ని, అంతేకాకుండా ముఖ్య‌మైన స‌మ‌స్య‌ల‌ను ప‌రిష్క‌రించేందుకు విధాన రూప‌క‌ర్త‌ల‌కు, ప్ర‌భుత్వానికి పార్ల‌మెంటు ఒక అవ‌కాశాన్ని క‌ల్పిస్తూ ఉంటుంద‌ని ఆయ‌న వివ‌రించారు. పార్ల‌మెంటు లో అంత‌రాయం ఏర్ప‌డితే దాని ప్ర‌భావం సామాన్య మాన‌వుడి పైన, వారికి ప్రాతినిధ్యం వ‌హించే పార్ల‌మెంటేరియ‌న్ ల పైన ఉంటుంద‌ని ప్ర‌ధాన మంత్రి చెప్పారు. ఈ విధ‌మైన అంత‌రాయాలు ప్ర‌భుత్వాని క‌న్నా దేశ ప్ర‌జ‌ల‌కే న‌ష్టదాయకమని ఆయ‌న అన్నారు. పార్ల‌మెంటు సాఫీగా సాగేటట్టు చూడ‌డం పార్ల‌మెంటు స‌భ్యుల బాధ్యత అని, పార్ల‌మెంటు సాఫీగా సాగితే పార్ల‌మెంట్ లో స‌భ్యులు అందరికీ మాట్లాడే అవ‌కాశం ల‌భిస్తుంద‌ని, త‌ద్వారా చ‌రిత్ర లో ఒక భాగం కావ‌చ్చని ప్ర‌ధాన మంత్రి వివరించారు.
ఉద్యోగ సమాచారంపై టాస్క్ ఫోర్స్ ఏర్పాటు

భారత ప్రభుత్వం ఉద్యోగాల కల్పనకు అత్యున్నతమైన ప్రాధాన్యాన్నిస్తోంది. ఉద్యోగాలపై విశ్వసనీయమైనటువంటి, సకాలంలో అందవలసిన సమాచారం అందకపోతుండడం అనే సమస్యతో భారతదేశం సతమతం అవుతోంది. ఈ కారణంగా వేరు వేరు కాలమాన పరిస్థితులలో ఏ మేరకు ఉద్యోగాల కల్పన జరగాలనేది అంచనా వేయడం అటు విధాన రూపకర్తలకు, ఇటు స్వతంత్ర పరిశీలకులకు కూడా కష్టమైపోతోంది. లేబర్ బ్యూరో తో సహా కొన్ని ఏజెన్సీలు కొంత సమాచారాన్ని సేకరించి ప్రచురించినప్పటికీ, ఆ విధమైన సమాచారం చాలా తక్కువగా ఉంటోంది. లేబర్ బ్యూరో కేవలం కొన్ని రంగాల సమాచారాన్ని మాత్రమే సమీకరిస్తోంది. పైపెచ్చు ఆ సమాచార సేకరణ పద్ధతి, సర్వేక్షణలో పాలుపంచుకొని వివరాలు తెలియజేసిన వర్గాల తాలూకు తాజాపరచిన పట్టికపైన ఆధారపడి ఉన్నది కూడా కాదు. మొత్తంమీద చూస్తే, విధాన రూపకల్పన మరియు విశ్లేషణ అనే ప్రక్రియలు సమాచార లోపంతోనే సాగుతున్నాయని చెప్పాలి. ఉద్యోగాల విషయంలో నమ్మదగిన మరియు సకాలంలో అందవలసిన సమాచారం యొక్క ప్రాముఖ్యాన్ని దృష్టిలో పెట్టుకొని, ప్రధాన మంత్రి శ్రీ నరేంద్ర మోదీ దేశంలోని గణాంక వ్యవస్థలో చిర కాలంగా ఉన్నటువంటి ఈ అంతరాన్ని భర్తీ చేసేందుకు ఒక పరిష్కార మార్గాన్ని కనుగొనవలసిందిగా సంబంధిత మంత్రిత్వ శాఖలను, ప్రధాన మంత్రి కార్యాలయాన్ని ఆదేశించారు. దీనికి అనుగుణంగా నీతి ఆయోగ్ వైస్ చైర్మన్ డాక్టర్ అరవింద్ పాన్ గఢియా అధ్యక్షతన కార్మిక శాఖ కార్యదర్శి సత్యవతి, గణాంక శాఖ కార్యదర్శి డాక్టర్ టి.సి.ఎ. అనంత్, నీతి ఆయోగ్ కు చెందిన ప్రొఫెసర్ పులాక్ ఘోష్, ఆర్ బిఐ బోర్డు సభ్యుడు శ్రీ మనీశ్ సభర్వాల్ లు సభ్యులుగా ఒక టాస్క్ ఫోర్స్ ను ఏర్పాటు చేయడమైంది. ఈ టాస్క్ ఫోర్స్ ఒక నిర్దిష్ట కాలావధిలో అమలుచేసేందుకు వీలు ఉండేటటువంటి కొన్ని పరిష్కారాలను సూచిస్తుంది. ఈ పనిని- నమ్మదగిన సమాచారం ఆలంబనగా ఉండే, ప్రభావవంతమైన ఉద్యోగ కల్పన సంబంధిత విధానాలను రూపొందించడం సాధ్యపడగలిగేందుకు అనువుగా- త్వరితగతిన పూర్తి చేయవలసిందిగా ప్రధాన మంత్రి ఆదేశాలు ఇచ్చారు.
వ‌ర‌ల్డ్ రాపిడ్ చెస్ ఛాంపియ‌న్ శిప్ గెలుచుకొన్నందుకు శ్రీ విశ్వ‌నాథ‌న్ ఆనంద్ ను అభినందించిన‌ ప్ర‌ధాన మంత్రి

వ‌ర‌ల్డ్ రాపిడ్ చెస్ ఛాంపియ‌న్ శిప్ గెలుచుకొన్నందుకు శ్రీ విశ్వ‌నాథ‌న్ ఆనంద్ ను ప్ర‌ధాన మంత్రి శ్రీ న‌రేంద్ర మోదీ అభినందించారు. ‘‘విశ్వ‌నాథ‌న్ ఆనంద్.. మీకు ఇవే నా అభినంద‌న‌లు. మీరు మీ ఉత్సాహాన్ని అనేక‌సార్లు నిరూపించుకొన్నారు. మీ గట్టి ప‌ట్టుద‌ల మాకు ప్రేర‌ణ‌ను ఇస్తోంది. వ‌ర‌ల్డ్ రాపిడ్ చెస్ ఛాంపియ‌న్ శిప్ లో మీరు సాధించిన ఆద‌ర్శ‌ప్రాయ‌ విజ‌యం ప‌ట్ల భార‌త‌దేశం గ‌ర్విస్తోంది’’ అని ప్ర‌ధాన మంత్రి పేర్కొన్నారు.
జూనియర్ హాకీ వరల్డ్ కప్ ను గెలుచుకొన్నందుకు భారతీయ జూనియర్ హాకీ జట్టును అభినందించిన ప్రధాన మంత్రి

ప్రధాన మంత్రి శ్రీ నరేంద్ర మోదీ జూనియర్ హాకీ వరల్డ్ కప్ ను గెలుచుకొన్నందుకుగాను భారతీయ జూనియర్ హాకీ జట్టును అభినందించారు. “మన యువజనులను చూసి నేను ఎంతో గర్వపడుతున్నాను. జూనియర్ హాకీ వరల్డ్ కప్ ను గెలుచుకొన్నందుకుగాను మన జూనియర్ హాకీ జట్టుకు ఇవే నా అభినందనలు. జూనియర్ హాకీ వరల్డ్ కప్ ను గెలుచుకోవడం భారతీయ హాకీ భవిష్యత్తుకు శుభ సంకేతం. యువజనులలో ఈ క్రీడ మరింత ఆదరణపాత్రం అయ్యేందుకు ఈ విజయం తోడ్పడగలుగుతుంది” అని ప్రధాన మంత్రి తన సందేశంలో పేర్కొన్నారు.
యునెస్కో క్రియేటివ్ సిటీస్ నెట్ వర్క్ (యుసిసిఎన్) లో శ్రీనగర్ చేరినందుకుసంతోషాన్ని వ్యక్తం చేసిన ప్రధాన మంత్రి

శ్రీనగర్ తన పనితనాని కి, జానపద కళ కు ఒక ప్రత్యేక ప్రస్తావన లభించి, యునెస్కో క్రియేటివ్ సిటీస్ నెట్ వర్క్ (యుసిసిఎన్) లో చేరినందుకు గాను ప్రధాన మంత్రి శ్రీ నరేంద్ర మోదీ హర్షాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘సుందరమైన శ్రీనగర్ తన పనితనం మరియు జానపద కళల తాలూకు ఒక ప్రత్యేకమైన ప్రస్తావన అండదండల తో @UNESCO Creative Cities Network (UCCN) లో చేరినందుకు నేను సంతోషం గా ఉన్నాను. ఇది శ్రీనగర్ యొక్క చైతన్యభరితమైనటువంటి సాంస్కృతిక సభ్యత కు ఒక సముచితమైన గుర్తింపు గా ఉన్నది. జమ్ము, కశ్మీర్ ప్రజల కు అభినందన లు.’’ అని పేర్కొన్నారు.
దేశవ్యాప్తంగా పౌరులకు నూతన సంవత్సర శుభాకాంక్షలు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ దేశమంతటా నూతన సంవత్సరాది పండుగను జరుపుకొంటున్న పౌరులందరికీ శుభాకాంక్షలు తెలియజేశారు. ప్రతి ఒక్కరికీ ఈ నూతన సంవత్సరం శాంతిని, సంతోషాన్ని, సమృద్ధిని ప్రసాదించుగాక అంటూ ప్రధాన మంత్రి ట్విటర్ లో రాసిన వరుస ట్వీట్ లలో తన అంతరంగ భావనలను పంచుకొన్నారు. “భారతదేశం అంతటా ప్రజలు నూతన సంవత్సర ఆరంభాన్ని వేడుకగా జరుపుకొంటున్నారు. ప్రతి ఒక్కరికీ ఇవే నా కొత్త సంవత్సర శుభాకాంక్షలు. ఈ సంవత్సరం శాంతిని, సంతోషాన్ని, సమృద్ధిని ప్రసాదించుగాక. దేశ ప్రజలందరికీ నూతన సంవత్సరం మరియు నవరాత్రి సందర్భంగా శత కోటి శుభాభినందనలు. నూతన సంవత్సరం సమృద్ధిని, ప్రసన్నతను, ఇంకా మంచి ఆరోగ్యాన్ని మన అందరి జీవితాలలోకీ తీసుకురావాలని నేను ఆకాంక్షిస్తున్నాను. మణిపూర్ లోని నా సోదర, సోదరీమణులకు సాజిబు చీరావ్ బా శుభాకాంక్షలు. కొత్త సంవత్సరం మీకు ఉల్లాసాన్ని, సామరస్యాన్ని పంచుగాక. మంగళప్రదమైన నవ్ రేహ్ సందర్భంగా, ఈ పండుగను జరుపుకొంటున్న ప్రతి ఒక్కరికీ ఇవే నా శుభాకాంక్షలు. ఈ నూతన సంవత్సరం సానుకూల భావనలకు, చక్కని ఆరోగ్యానికి ఒక ప్రతీకగా ఉండు గాక. ఉగాది పండుగను జరుపుకొంటున్న వారందరికీ ఆ పండుగ సందర్భంగా శుభాకాంక్షలు. కొత్త సంవత్సరం మీ అందరి అభిలాషలను నెరవేర్చు గాక; ఎల్లెడెలా సంతోషం వర్ధిల్లు గాక. సింధీ సముదాయానికి చేటీ చాంద్ శుభాకాంక్షలు. ప్రభువు ఝూలే లాల్ మనందరినీ ఆశీర్వదించు గాక; కొత్త సంవత్సరం సంతోషభరితంగాను, స్మరణీయమైందిగాను ఉండు గాక. గుడి పాడ్వా ప్రత్యేక సందర్భాన్ని పురస్కరించుకొని, మహారాష్ట్ర ప్రజలకు ఇవే నా శుభాకాంక్షలు. నూతన సంవత్సరం సంతోషాన్ని, చక్కని ఆరోగ్యాన్ని, సమృద్ధిని ప్రసాదించు గాక” అని ప్రధాన మంత్రి తన సందేశంలో పేర్కొన్నారు.
యుఎన్‌జిఎ 74వ స‌ద‌స్సు సంద‌ర్భం గా బెల్జియ‌మ్ ప్ర‌ధాని తో ప్ర‌ధాన మంత్రి శ్రీ మోదీ స‌మావేశం తాలూకు ప‌త్రికా ప్ర‌క‌ట‌న‌

ప్ర‌ధాన మంత్రి శ్రీ న‌రేంద్ర మోదీ యుఎన్‌జిఎ 74వ స‌మావేశం సంద‌ర్భం గా బెల్జియ‌మ్ ప్ర‌ధాని శ్రీ చార్ల్ స్‌ మిశెల్ తో 2019వ సంవ‌త్స‌రం సెప్టెంబ‌ర్ 25వ తేదీ నాడు ప్రత్యేకం గా భేటీ అయ్యారు. యూరోపియ‌న్ కౌన్సిల్ అధ్య‌క్షుని గా ఎన్నికైనందుకు ప్ర‌ధాని శ్రీ చార్ల్ స్‌ మిశెల్ కు ప్ర‌ధాన మంత్రి శ్రీ మోదీ అభినంద‌న‌లు తెలిపారు. బెల్జియ‌మ్ కు మ‌రియు భార‌తదేశాని కి మ‌ధ్య నెలకొన్న శ్రేష్ట‌మైన సంబంధాల‌ ను నేత‌ లు ఇరువురూ స‌మీక్షించారు. బెల్జియ‌మ్ రాజు 2017వ సంవ‌త్స‌రం లో భార‌త‌దేశాన్ని సంద‌ర్శించిన కాలం లో తీసుకొన్న నిర్ణ‌యాల కు త‌రువాయి గా చేప‌ట్టిన కార్య‌క్ర‌మాల ను కూడా నేత‌లు ఇరువురూ స‌మీక్షించారు. ఇయు కు మ‌రియు భార‌త‌దేశాని కి మ‌ధ్య ఉన్న‌టువంటి వ్యూహాత్మ‌క సంబంధాల ను మరియు భ‌ద్ర‌త సంబంధాలను మరింత గాఢతరం చేసుకోవ‌డం గురించి వారు చ‌ర్చించారు. ద్వైపాక్షిక పెట్టుబడి మరియు వ్యాపార ఒప్పందం, ఉగ్రవాదానికి వ్యతిరేకంగా సహయారం, బహుపాక్షిక సంస్థలు, వలస మరియు మొబిలిటీ లపై సంప్రతింపులను వీలయినంత త్వరిత గతిన ముగించే దిశ గా వారి యొక్క ప్ర‌య‌త్నాలను ముమ్మరం చేయాల‌ని వారు అంగీకరించారు. ఇండియా-ఇయు 15వ స‌మిట్ సాధ్య‌ప‌డినంత త్వ‌ర‌గా జ‌ర‌గాలి అనే విషయం లోనూ నేత‌ లు ఇరువురూ స‌మ్మ‌తి ని వ్యక్తం చేశారు.
రాయ్‌బ‌రేలీ, గోర‌ఖ్‌ పుర్‌, భ‌టిండా, గువాహాటీ, బిలాస్‌పుర్, ఇంకా దేవ్ ఘర్ ల‌లో నూత‌న ఎఐఐఎమ్ఎస్ ల‌కు ఒక్కొక్క‌ దానికి రూ. 2,25,000/-  మూల‌వేత‌నానికి (స్థిర ప్రాతిప‌దిక‌ న) ఎన్‌పిఎ కూడా క‌లుపుకొని.. రూ.2,37,500/- కి మించ‌ని విధం గా.. ఒక డైరెక్ట‌ర్ ప‌ద‌వి ని ఏర్పాటు చేసేందుకు ఆమోదం తెలిపిన మంత్రివ‌ర్గం.

ఉత్తర్ ప్రదేశ్ లోని రాయ్‌బ‌రేలీ లో, గోర‌ఖ్‌ పుర్‌ లో, పంజాబ్ లోని భ‌టిండా లో, అసమ్ లోని గువాహాటీ లో, హిమాచల్ ప్రదేశ్ లోని బిలాస్‌పుర్ లో ఇంకా ఝార్ ఖండ్ లోని దేవ్ ఘర్ లో నూత‌న ఎఐఐఎమ్ఎస్ ల‌లో ఒక్కొక్క‌ ఎఐఐఎమ్ ఎస్ లో డైరెక్ట‌ర్ ప‌ద‌వి ని రూ. 2,25,000/- మూల‌వేత‌నానికి (స్థిర ప్రాతిప‌దిక‌న) ఎన్‌పిఎ కూడా క‌లుపుకొని.. రూ. 2,37,500/- కి మించ‌ని విధం గా.. ఏర్పాటు చేసేందుకు ప్రధాన మంత్రి శ్రీ‌ నరేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమో దం తెలిపింది. ఈ డైరెక్ట‌ర్ సంస్థ ముఖ్య కార్య‌నిర్వ‌హ‌ణ అధికారి (సిఇఒ)గాను, సంస్థ కు మొత్తంమీద ప‌రిపాల‌న ప‌ర్య‌వేక్ష‌క అధికారి గాను ఉంటూ సంస్థ కు చెందిన అధికారుల కు మ‌రియు ఉద్యోగుల కు విధుల‌ను కేటాయిస్తారు.
వియాత్నాం  స్వాతంత్య్ర  దినోత్సవం  సందర్భంగా  ప్రధాని శుభాకాంక్షలు

వియాత్నాం దేశ స్వాతంత్య్ర దినోత్సవం సందర్భంగా ఆ దేశ ప్రజలకు భారత ప్రధాని శ్రీ నరేంద్రమోదీ శుభాకాంక్షలు తెలిపారు. తన సందేశంలో – ‘’వియాత్నాం ప్రజలకు స్వాతంత్య్ర దినోత్సవ శుభాకాంక్షలు. వియాత్నాం, భారతదేశాల మధ్య దృఢమైన బంధాన్ని పెంపొందించేందుకు భారత ప్రభుత్వం కృషి చేస్తోంది’’ అని ప్రధాని పేర్కొన్నారు. MVVS/PR/ARDHA
నూత‌న సంవ‌త్స‌ర శుభాకాంక్ష‌లు తెలిపిన ప్ర‌ధాని

కొత్త సంవ‌త్స‌రం ప్రారంభం సంద‌ర్భంగా దేశ ప్ర‌జ‌ల‌కు ప్ర‌ధాన మంత్రి శ్రీ న‌రేంద్ర మోదీ త‌న త‌ర‌ఫు నుంచి శుభాకాంక్ష‌లు వ్య‌క్తం చేశారు. త‌న సందేశంలో ప్ర‌ధాని “ఈ కొత్త ఏడాది 2016 ప్రారంభం అవుతున్న వేళ దేశ ప్ర‌జ‌లు అంద‌రికీ నా వైపు నుంచి శుభ‌కామ‌న‌లు; అభినంద‌న‌లు తెలియ‌జేస్తున్నాను. ఈ సంవ‌త్స‌రం మ‌న అంద‌రి జీవ‌నంలోనూ సంతోషాన్ని, శాంతిని, స‌మృద్ధిని, మంచి ఆరోగ్యాన్ని ప్ర‌సాదిస్తుంద‌ని నేను ఆశిస్తున్నాన”ని పేర్కొన్నారు.
జపాన్ ప్రధాని శ్రీ సుగా యోశీహిదే తో ఫోన్ లో మాట్లాడిన ప్రధాన మంత్రి శ్రీ నరేంద్ర మోదీ

జపాన్ ప్రధాని శ్రీ సుగా యోశీహిదే తో ప్రధాన మంత్రి శ్రీ నరేంద్ర మోదీ ఈ రోజు న, అంటే సోమవారం నాడు, ఫోన్ ద్వారా మాట్లాడారు. నేత లు ఉభయులూ వారి వారి దేశాల లో కోవిడ్-19 స్థితి ని గురించి చర్చించడమే కాకుండా ఈ విశ్వమారి ప్రాంతీయ స్థాయి లో, ప్రపంచ స్థాయి లో రువ్వుతున్న వివిధ సవాళ్ల ను గురించి ఒకరి అభిప్రాయాల ను మరొకరి కి తెలియజెప్పుకొన్నారు కూడా. ఈ సవాళ్ల ను అధిగమించడం కోసం భారతదేశం, జపాన్ ల మధ్య సన్నిహిత సహకారం ప్రముఖ పాత్ర ను పోషించగలదంటూ వారు ప్రస్తావించారు. ప్రతిఘాతకత్వాన్ని, వివిధత్వాన్ని కలిగివుండేటటువంటి, విశ్వసనీయం అయినటువంటి సప్లయ్ చైన్ లను ఏర్పాటు చేయడం కోసం, మహత్వపూర్ణమైన సామగ్రి ని, టెక్నిక్ ల ను ఆధారపడదగిన రీతి లో ఇచ్చి పుచ్చుకొంటూ ఉండడం కోసం, తయారీ లోను, నైపుణ్యాల వికాసం లోను కొత్త భాగస్వామ్యాలను అభివృద్ధిపరచడం వంటి కార్యాల సాధన కు కలసి పనిచేయాలి అని నేత లు స్పష్టం చేశారు. ఈ సందర్భం లో, ఇద్దరు నేత లు వారి వారి బలాలను మేళవించడం కోసం, ఇరుపక్షాల కు లాభదాయకమైన ఫలితాల ను దక్కించుకోవడానికి స్పెసిఫైడ్ స్కిల్ డ్ వర్కర్ స్ (ఎస్ఎస్ డబ్ల్యు) అగ్రిమెంటు ను త్వరగా కార్యరూపం లోకి తీసుకు రావలసిన అవసరం ఎంతయినా ఉందన్నారు. ముంబయి-అహమదాబాద్ హై స్పీడ్ రైల్ (ఎమ్ఎహెచ్ఎస్ఆర్) ప్రాజెక్టు ను వారి సహకారం తాలూకు ఒక ప్రసిద్ధమైనటువంటి ఉదాహరణ గా కూడా వారు ప్రముఖంగా పేర్కొన్నారు; ఆ ప్రాజెక్టు క్రమయుక్తంగా పురోగమిస్తూ ఉండడాన్ని వారు స్వాగతించారు. కోవిడ్-19 మహమ్మారి కాలం లో ఒక దేశ పౌరుల కు మరొక దేశం అందించినటువంటి సాయాన్ని, సౌకర్యాలను నేత లు ఇరువురు అభినందించారు; ఈ విధమైన సమన్వయాన్ని ఇక ముందు కూడా కొనసాగించాలని వారు సమ్మతి ని వ్యక్తం చేశారు. విశ్వమారి తో పోరాడడం లో భారతదేశానికి సహాయాన్ని అందిస్తున్నందుకు ప్రధాని శ్రీ సుగా యోశీహిదే కు ప్రధాన మంత్రి శ్రీ నరేంద్ర మోదీ ధన్యవాదాలను కూడా తెలియజేశారు. సమీప భవిష్యత్తు లో కోవిడ్-19 స్థితి ఒక కొలిక్కి వచ్చిందా అంటే ప్రధాని శ్రీ సుగా యోశీహిదే భారతదేశానికి విచ్చేసే సందర్భం లో ఆయన కు తాను స్వాగతం పలుకగలుగుతానన్న ఆశాభావాన్ని సైతం శ్రీ నరేంద్ర మోదీ ప్రకటించారు.
ప్రాంతీయ విమాన‌యాన భాగ‌స్వామ్యం అంశం పై బ్రిక్స్ స‌భ్యత్వ దేశాల మ‌ధ్య అవ‌గాహ‌న పూర్వ‌క ఒప్పంద ప‌త్రం పై సంత‌కాల‌కు ఆమోదం తెలిపిన మంత్రివ‌ర్గం

ప్రాంతీయ విమాన‌యాన భాగ‌స్వామ్యం సంబంధిత స‌హ‌కారం అంశం పై బ్రిక్స్ స‌భ్యత్వ దేశాలైన బ్రెజిల్‌, ర‌ష్యా, భార‌త‌దేశం, చైనా, ఇంకా ద‌క్షిణాఫ్రికా ల మ‌ధ్య అవ‌గాహ‌న పూర్వ‌క ఒప్పంద పత్రం (ఎమ్ఒయు)పై సంత‌కాల‌కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న ఈ రోజు సమావేశమైన కేంద్ర మంత్రివ‌ర్గం ఆమోదం తెలిపింది. ముఖ్యాంశాలు: పౌర విమాన‌యాన రంగంలో స‌హ‌కారానికి గాను ఒక సంస్థాగ‌త చ‌ట్రాన్ని ఏర్పాటు చేయ‌డం ద్వారా బ్రిక్స్ స‌భ్య‌త్వ దేశాలు ప్ర‌యోజ‌నాన్ని పొందాల‌నేది ధ్యేయంగా ఉంది. ఈ దిగువ‌న పేర్కొన్న రంగాల‌ను స‌హ‌కారానికి గాను గుర్తించ‌డ‌మైంది:
పశ్చిమ బెంగాల్ మరియు ఒడిశా ల వెన్నంటి యావత్తు దేశం ఒక్కటి గా నిలచిందన్న ప్ర‌ధాన మంత్రి

అమ్ఫాన్ తుఫాను వాటిల్లజేసిన విధ్వంసం తాలూకు దృశ్యాల ను చూసిన ప్ర‌ధాన మంత్రి శ్రీ న‌రేంద్ర మోదీ పశ్చిమ బెంగాల్ లో మరియు ఒడిశా లో పరిస్థితి సాధ్యమైనంత త్వరలో సాధారణ స్థితి కి చేరుకోవాలనే ఆకాంక్ష ను వ్యక్తం చేశారు. ప్రధాన మంత్రి తన మనోభావాలను అనేక ట్వీట్ లలో పొందుపరిచారు. ఆ ట్వీట్ లలో ‘‘అమ్ఫాన్ తుఫాను కలగజేసిన ప్రతికూల ప్రభావాన్ని ఎంతో ధైర్యం తో ఎదుర్కొన్న ఒడిశా ప్రజల బాధ లో నేను పాలుపంచుకొంటున్నాను. బాధితుల కు సాధ్యమైన అన్ని రకాలుగాను సాయపడేందుకు అధికారివర్గాలు క్షేత్ర స్థాయి లో శ్రమిస్తున్నారు. స్థితిగతులు వీలయినంత త్వరలో సాధారణ స్థాయి కి చేరుకోవాలని నేను ఆకాంక్షిస్తున్నాను. తుఫాను ప్రభావిత ప్రాంతాల లో ఎన్ డిఆర్ఎఫ్ బృందాలు పనిచేస్తున్నాయి. అగ్రగామి అధికారులు పరిస్థితి ని నిశితం గా పర్యవేక్షిస్తున్నారు. వారు పశ్చిమ బెంగాల్ ప్రభుత్వం తో సన్నిహిత సమన్వయం నెలకొల్పుకొని కలసి పనిచేస్తున్నారు. బాధితుల కు సాయపడడం లో శాయశక్తులా కృషి చేయడం జరుగుతుంది. పశ్చిమ బెంగాల్ లో అమ్ఫాన్ తుఫాను కారణం గా వాటిల్లిన విధ్వంసం తాలూకు దృశ్యాల ను గమనించాను. సవాలు ను రువ్వినటువంటి ఈ కాలం లో, యావత్తు దేశం సంఘీభావం తో ఒక్కటై పశ్చిమ బెంగాల్ వెన్నంటి నిలచింది. రాష్ట్ర ప్రజల శ్రేయస్సు కై నేను ప్రార్థిస్తున్నాను. సాధారణ స్థితి ని ఆవిష్కరించే దిశ గా ప్రయత్నాలు సాగుతూ ఉన్నాయి’’ అని ప్రధాన మంత్రి పేర్కొన్నారు.